เรื่องร้องเรียน: ร้องเรียนเทศกิจในการยกรถ ผมเป็นไรเดอร์ส่งอาหาร แต่เค้ายึดรถหมดไม่สนใจเลย ไรเดอร์โดนกันทุกคน
การดำเนินการของเจ้าหน้าที่: สำนักงานเขตบางกอกน้อย โดยฝ่ายเทศกิจได้ดำเนินการตรวจสอบเรื่องร้องเรียน บริเวณดังกล่าวที่ได้มีการจับกุม เมื่อวันที่ 13 มิถุนายน 2566 เวลาประมาณ 17.30 น. ขอเรียนให้ทราบว่า ฝ่ายเทศกิจ ได้มีป้ายประชาสัมพันธ์ ห้ามจอดรถบนทางเท้า และเจ้าหน้าที่ได้แจ้งสถานประกอบการให้ช่วยประชาสัมพันธ์กับผู้ที่มาติดต่อกับทางร้าน ในการห้ามจอดรถบบทางเท้าอีกทางด้วย เพราะบริเวณดังกล่าวมีการร้องเรียนในการจอดรถบนทางเท้าเป็นจำนวนมาก แต่ยังมีรถที่กระทำการฝ่าฝืนนำรถขึ้นมาจอด เจ้าหน้าที่จึงได้จับกุม ดำเนินคดี เจ้าของรถจักรยานยนต์ ตาม พรบ.รักษาความสะอาดฯ พ.ศ.2535 โดยเปรียบเทียบปรับผู้ฝ่าฝืนจอดหรือขับขี่รถยนต์ รถจักรยานยนต์หรือล้อเลื่อนบนทางเท้าตาม มาตรา 17(2) ปรับไม่เกิน 5,000 บาท ทั้งนี้ได้กำชับสายตรวจเทศกิจให้ออกตรวจสอบกวดขันเป็นประจำอย่างต่อเนื่อง  หากตรวจพบว่ากระทำการฝ่าฝืน จักดำเนินการตามอำนาจหน้าที่ ต่อไป
ความเห็นของผู้แจ้ง: เสนอว่า ทำไมมีปัญญาจับ แต่ไม่มีปัญญาแก้ไข เราแค่มารับของแล้วก็ออกไป ไม่ใช่จอดแช่ มารับออเดอร์ไม่รู้อิโหน่อิเหน่โดนยกเฉย คือจะพูดว่าเตือนหลายครั้งแล้วคืออะไรไม่เข้าใจ แล้วจะให้เราบิน เหาะเหิน เดินอากาศเข้าไปในร้านหรอ จอดถนนก็ขาวแดงโดนตำรวจจับ จอดบนฟุตบาทก็เทศกิจจับ ไม่มีการแก้ไขปัญหาเลย
พื้นที่: แขวงบ้านช่างหล่อ เขตบางกอกน้อย กรุงเทพมหานคร